**22/05/2017**

**איסוף פסולת אלקטרונית לטובת בעלי צרכים מיוחדים**

טלוויזיות ישנות, סלולריים שזרוקים במגירה, מטענים שלא עובדים – כל מכשירי החשמל הישנים שלכם יכולים לעשות טוב!

עמותת [אקומיוניטי – "אקולוגיה לקהילה מוגנת"](http://www.ecommunity.org.il/html5/?_id=11993&did=2066&G=2066) מעסיקה בעלי צרכים מיוחדים בעבודה מכבדת ובת קיימא - פירוק, מיון ומחזור פסולת אלקטרונית. את העסק החברתי יזם וייסד דני קוגן, אב לילד עם צרכים מיוחדים, במטרה לחולל שינוי תפיסה בחברה הישראלית לגבי מקומו של האחר בה, והוא הצליח - לעבודה במפעל אקומיוניטי שבלב הגליל יש ערך שיקומי רב עבור העובדים, בנוסף על הערך האקולוגי והכלכלי.

**החל מיום שישי 26.5 ועד יום ראשון 28.5 ניתן להביא פסולת אלקטרונית אל חורשת הפיקוסים מול הצרכנייה**

**מה אפשר להביא?**

**מוצרי אלקטרוניקה קטנים** כגון מכשירים סלולריים, כבלים, מחשבים ניידים, טוסטרים, DVD, נגנים ועוד.

**מוצרי אלקטרוניקה גדולים**: טלוויזיות, מיקרוגלים, מחשבים ביתיים, מדפסות, שואבי אבק ועוד.

**תנורים / מכונות כביסה**

לפרטים נוספים אנא פנו לאיה לוין בנהלל

בברכה,

אסף אליה, מנהל אגף איכות הסביבה